Αγαπητοί υποψήφιοι,

Σας παραθέτουμε διευκρινίσεις και απαραίτητες οδηγίες που θα διευκολύνουν την προετοιμασία και την υποβολή του φακέλου υποψηφιότητας, για τη συμμετοχή σας στο Διατμηματικό Πρόγραμμα Μεταπτυχιακών Σπουδών «Προηγμένα Συστήματα Διοίκησης».

Μπορείτε να υποβάλλετε τις αιτήσεις σας **από 18/6/2025 έως 30/6/2025**, είτε στην ηλεκτρονική διεύθυνση **amsaitisi3@uniwa.gr**, επισυνάπτοντας τα υποχρεωτικά δικαιολογητικά σε μορφή “PDF” ή “JPEG”ή “JPG”(καλό θα ήταν να τα ονομάζετε αντίστοιχα με το περιεχόμενο τους, π.χ. *ptyxio.pdf, taytotita.jpeg* κλπ*)*, είτε στην γραμματεία του Τμήματος Διοίκησης Τουρισμού (εκτυπωμένα και υπογεγραμμένα όλα τα υποχρεωτικά δικαιολογητικά), γραφείο Κ6.119 (βρίσκεται στον 1ο όροφο του κτηρίου 6 της Πανεπιστημιούπολης Άλσους Αιγάλεω) μετά από προγραμματισμένο ραντεβού ή να τις αποστείλετε με συστημένο φάκελο ταχυδρομικά με την ένδειξη:

***Πανεπιστήμιο Δυτικής Αττικής,***

***Τμήμα Διοίκησης Τουρισμού,***

***Πανεπιστημιούπολη Άλσους Αιγάλεω***

***Αγ. Σπυρίδωνος και Δημητσάνας***

***Αιγάλεω ΤΚ 12244***

***για το Δ.Π.Μ.Σ. Προηγμένα Συστήματα Διοίκησης***

 *Υπόψιν κ. Λιβανού*

με ημερομηνία αποστολής (σφραγίδα ταχυδρομείου) μέχρι την τελευταία ημέρα της προθεσμίας για υποβολή αίτησης.

Στον φάκελο υποψηφιότητας σας πρέπει να επισυνάπτονται οπωσδήποτε τα παρακάτω υποχρεωτικά δικαιολογητικά (με αντίστοιχη αρίθμηση, για διευκόλυνση του ελέγχου των δικαιολογητικών):

# Υποχρεωτικά δικαιολογητικά:

1. Αίτηση Υποβολής Υποψηφιότητας (το έντυπο της αίτησης βρίσκεται στην ιστοσελίδα του Δ.Π.Μ.Σ. σε μορφή word “doc” και περιλαμβάνει και την «Τεκμηρίωση εκδήλωσης επιστημονικού ενδιαφέροντος» που συμπληρώνεται υποχρεωτικά).
2. Βιογραφικό σημείωμα.

3α. Αντίγραφο πτυχίου/διπλώματος ή βεβαίωση περάτωσης σπουδών ΑΕΙ (σε περίπτωση πτυχίου αλλοδαπής θα πρέπει να προσκομιστεί επιπλέον η αναγνώριση και η ισοτιμία από το ΔΟΑΤΑΠ).

3β. Αναλυτική βαθμολογία πτυχιούχου.

1. Φωτοτυπία της αστυνομικής ταυτότητας (και των δύο όψεων).
2. Δύο συστατικές επιστολές (Οι συστατικές επιστολές μπορεί να προέρχονται κυρίως από το επαγγελματικό σας περιβάλλον -πχ εργοδότη, διευθυντή, προϊστάμενο- ή από το χώρο των σπουδών σας -πχ. Καθηγητή- και μπορεί να χρησιμοποιηθεί το έντυπο που υπάρχει στην ιστοσελίδα του Δ.Π.Μ.Σ. σε μορφή word «doc»). Οι συστατικές επιστολές μπορούν να παραδοθούν από τον υποψήφιο μαζί με την αίτηση, ξεχωριστά η κάθε μία, σε κλειστό φάκελο υπογεγραμμένο από τον συστήνοντα αποκλειστικά στη γραμματεία του Τμήματος Διοίκησης Τουρισμού , ή να αποσταλούν με συστημένη επιστολή κατευθείαν από τον συστήνοντα στη διεύθυνση: «*Πανεπιστήμιο Δυτικής Αττικής, Τμήμα Διοίκησης Τουρισμού, Πανεπιστημιούπολη Άλσους Αιγάλεω, Αγ. Σπυρίδωνος και Δημητσάνας, Αιγάλεω ΤΚ 12244, για το Δ.Π.Μ.Σ. Προηγμένα Συστήματα Διοίκησης»,* με την ένδειξη “για τον υποψήφιο ……………………”, με ημερομηνία αποστολής (σφραγίδα ταχυδρομείου) μέχρι την τελευταία ημέρα της προθεσμίας για υποβολή αίτησης ή να σταλούν με ηλεκτρονική αλληλογραφία απευθείας από τον συστήνοντα (την επίσημη ηλεκτρονική του διεύθυνση) στο e-mail (amsaitisi3@uniwa.gr) του προγράμματος.
3. Πιστοποιητικό Γλωσσομάθειας αγγλικής γλώσσας επιπέδου Β2.

# Ο φάκελος υποψηφιότητας θεωρείται πλήρης, όταν περιέχονται σε αυτόν όλα τα «Υποχρεωτικά δικαιολογητικά». Μη πλήρεις φάκελοι δεν αξιολογούνται και η αίτηση απορρίπτεται.

Όσοι έχουν επιπλέον δικαιολογητικά που αφορούν: ερευνητική δραστηριότητα, επαγγελματική εμπειρία, δημοσιεύσεις και γνώση ξένων γλωσσών πέραν της αγγλικής, θα πρέπει να συμπληρώσουν τα αντίστοιχα πεδία της αίτησης και να επισυνάψουν τα αντίστοιχα δικαιολογητικά, προκειμένου να προσμετρηθούν στην αξιολόγηση της υποψηφιότητας τους.

# Η μη κατάθεση «Επιπλέον δικαιολογητικών» δε συνεπάγεται απόρριψη της αίτησης, αλλά για να προσμετρηθούν στην αξιολόγηση της υποψηφιότητας: η ερευνητική δραστηριότητα, η επαγγελματική εμπειρία, οι δημοσιεύσεις και η γνώση ξένων γλωσσών πέραν της αγγλικής, θα πρέπει να αποδεικνύονται από τα απαραίτητα δικαιολογητικά.

Η Γραμματεία του Δ.Π.Μ.Σ. είναι στη διάθεσή σας για κάθε διευκρίνιση και ενημέρωση. Μπορείτε να υποβάλετε ερωτήματα και να κλείσετε ραντεβού στέλνοντας e-mail στη διεύθυνση ams@uniwa.gr ή τηλεφωνώντας στο 2105385261-239, καθημερινά, 11.00 έως 15.00.

Σας ευχόμαστε καλή επιτυχία.

Εκ της Γραμματείας του Δ.Π.Μ.Σ.